paragraph_text: Djelo je doživjelo mnoge kazališne izvedbe širom svijeta, kao i televizijske i filmske adaptacije. Prema drami nastala je istoimena opera. Kralj Lear poslužio je kao inspiracija za više novela i drama slične tematike drugih autora. Ulogu kralja Leara glumili su mnogi proslavljeni glumci, među kojima su: Laurence Olivier, Orson Welles, James Earl Jones, Anthony Hopkins, Christopher Plummer, Ian McKellen, Kevin Kline i dr. U hrvatskoj kazališnoj izvedbi istakao se Rade Šerbedžija.